Σαν σήμερα,43 χρόνια πριν, 24 άνθρωποι, 24 ήρωες

Θυσίασαν τη ζωή τους για να διεκδικήσουν το δικαίωμα της ελευθερίας. Ένα δικαίωμα αυτονόητο στις μέρες μας, χάρη σε εκείνους τους ήρωες του Πολυτεχνείου που μόχθησαν και έδωσαν την ψυχή τους για να το αποκτήσουν. Πολλοί άνθρωποι τραυματίστηκαν σοβαρά ενώ χιλιάδες ήταν εκείνοι που στήριξαν με τόλμη τη θαρραλέα και δυναμική αυτή εξέγερση του Πουτεχνείου της Αθήνας. Η λαϊκή αυτή εκδήλωση της αντίθεσης στο καθεστώς της δικτατορίας, θα σήμανε και την αρχή του τέλους της.

Από το βράδυ εκείνο της 17Ης Νοέμβρη, μέσω του ανεξάρτητου ραδιοφωνικού σταθμού του Πολυτεχνείου, ηχούν στα αυτιά μας οι έντρομες φωνές των φοιτητών που παρακαλούν τους στρατιώτες, τα΄΄ αδέλφια΄΄ τους, να μην επιτεθούν εναντίον τους. Ήταν άοπλοι και απροστάτευτοι νέοι που αντιστέκονταν για ένα καλύτερο αύριο, για μια ελεύθερη ζωή.

Μεταξύ των απροστάτευτων νέων, ήταν κι ένας 16χρονος μαθητής από τον Πειραιά,

ο **ΑΛΕΞΑΝΔΡΟΣ ΣΠΑΡΤΙΔΗΣ**. Ο μαθητής βάδιζε στη διασταύρωση των οδών Πατησίων και Κότσικα κατά την πρωινή ώρα μεταξύ 10:30 και 11:00 περίπου. Στο ενδιάμεσο της ώρας αυτής, ο ανθυπολοχαγός Ιωάννης Λυμπέρης της στρατιωτικής φρουράς δολοφονεί το μαθητή, τραυματίζοντάς τον θανάσιμα στην κοιλιά με το όπλο του. Ο νεαρός μεταφέρθηκε στο ΚΑΤ με διαμπερές τραύμα, όπου τον βρήκε νεκρό ο πατέρας του.

Η δολοφονία του μαθητή και οι δολοφονίες των υπόλοιπων ανθρώπων, οι βιαιοπραγίες και η παραβίαση του πανεπιστημιακού ασύλου με το άρμα μάχης αποτέλεσαν μερικές από τις ακραίες ενέργειες της Χούντας των Συνταγματαρχών. Η μαζική και αιματηρή όμως εξέγερση των φοιτητών λειτούργησε σαν καταλύτης για τη φθορά και, αργότερα την ανατροπή της δικτατορίας.

Πόντικα Ειρήνη, Γ4